**Programul Operaţional Regional 2014-2020**

**Axa prioritară 8 -** Dezvoltarea infrastructurii sanitare şi sociale

**Prioritatea de investiții 8.1 –** Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități

**Obiectivul Specific 8.1 –** Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate

**Operațiunea A – Ambulatorii**

Apel de proiecte

P.O.R/2019/8/8.1/8.1.A/2/ITI DD - cod apel POR/........

**Operațiunea 8.1.A Ambulatoriu SJU ITI DD**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**IULIE 2018**

**INTRODUCERE**

Acest document reprezintă un îndrumar pentru apelul de proiecte specificate mai sus.

Prezentul document, numit în continuare Ghid Specific, se adresează tuturor potențialilor solicitanți de finanțare pentru Operațiunea A - Ambulatorii a Obiectivului Specific 8.1, **cu mențiunea că la acesta se adaugă, acolo unde sunt indicate, prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General**.

**Apelurile de proiecte se lansează prin aplicația MySmis.**

Prezentul ghid constituie documentul în baza căruia se completează și se lansează în MYSMIS apelul de proiecte cu **codul POR/........**. Acest document prevalează asupra extraselor din ghid incluse în MySMIS.

Prevederile contractului de finanțare prevalează asupra extraselor din cadrul acestuia, menționate în ghid .

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale și Administrației Publice, în calitate de Autoritate de Management pentru Programul Operațional Regional (MDRAP – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, **precum şi toate prevederile din Ghidul General** şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sanitare şi sociale, **Obiectivul Specific 8.1 - Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate**, Operațiunea A-Ambulatorii

Vă recomandăm ca până la data limită de depunere a cererilor de finanţare în cadrul apelurilor de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor specifice și/sau generale, precum și alte comunicări / clarificări pentru accesarea fondurilor în cadrul POR.

În sensul prezentului Ghid, termenul ” proiect ” reprezintă cererea de finanțare așa cum este definită în cadrul secțiunii 2.3 . La sediul **Organismelor Intermediare POR** (din cadrul Agențiilor pentru Dezvoltare Regională <http://www.inforegio.ro/ro/contact.html> ), precum și la cel al **Asociației de Dezvoltare Intercomunitară ITI Delta Dunării** (ADI ITI DD <http://www.itideltadunarii.com> ), funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Menţionăm faptul că Asociaţia pentru Dezvoltarea Intercomunitară ITI Delta Dunării deţine un rol important în derularea acestor investiţii.

Asociaţia pentru Dezvoltarea Intercomunitară ITI Delta Dunării (ADI ITI DD), s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

**Proiectele ITI DD vor urma procedura aplicabilă proiectelor aferente apelului naţional.**

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Prezentul ghid stabilește condițiile de acordare a finanțării pentru proiectele implementate în Zona Investiţiei Teritoriale Integrate Delta Dunării.

# Cuprins

[Cuprins 4](#_Toc14078490)

[1. Informații despre axa prioritară și prioritatea de investiții 5](#_Toc14078491)

1.1 [Axa Prioritară, Prioritatea de Investiții, Obiectivele specifice, Acțiunile sprijinite în cadrul axei prioritare/priorității de investiții/obiectivelor specifice/apelului 5](#_Toc14078492)

1.2 [Indicatorii prioritatii de investitie 5](#_Toc14078493)

1.3 [Indicatorii de proiect 6](#_Toc14078494)

1.4 [Rata de cofinantare acordata in cadrul prezentului apel de proiecte 7](#_Toc14078495)

[2. Informații despre apelurile de proiecte 8](#_Toc14078496)

[2.1 Tipul apelurilor de proiecte care se lansează 8](#_Toc14078497)

[2.2 Perioada în care poate fi depusă cererea de finanțare 8](#_Toc14078498)

[2.3 Modalitatea de depunere și de completare a cererii de finanţare 9](#_Toc14078499)

[2.4 Valoarea eligibilă minimă și maximă a unui cereri de finanțare 12](#_Toc14078500)

[2.5 Alocarea apelurilor de proiecte 12](#_Toc14078501)

[2.6 Solicitanții la finanțare în cadrul prezentelor apeluri de proiecte 12](#_Toc14078502)

[2.7 Instrumente financiare/ Ajutorul de stat/ Proiecte generatoare de venituri nete 13](#_Toc14078503)

[3. Criterii de eligibilitate și selecție 14](#_Toc14078504)

[3.1 Eligibilitatea solicitantului 15](#_Toc14078505)

[3.2 Eligibilitatea proiectului şi a activităţilor 15](#_Toc14078506)

[3.3 Eligibilitatea cheltuielilor 16](#_Toc14078507)

[4. Anexe ale cererii de finantare 16](#_Toc14078508)

[5. Procesul de evaluare, selecție și contractare a proiectelor 17](#_Toc14078509)

[5.1 Conformitate administrativă și eligibilitate 18](#_Toc14078510)

[5.2 Evaluarea tehnică și financiară, inclusiv vizita la fața locului 18](#_Toc14078511)

[5.3 Renunțarea la cererea de finanțare și restituirea documentației 20](#_Toc14078512)

[5.4 Contestații 20](#_Toc14078513)

[5.5 Etapa precontractuală 20](#_Toc14078514)

[6. Modificarea ghidului solicitantului 21](#_Toc14078515)

[7. Anexe 21](#_Toc14078516)

# 1. Informații despre axa prioritară și prioritatea de investiții

## 1.1 Axa Prioritară, Prioritatea de Investiții, Obiectivele specifice, Acțiunile sprijinite în cadrul axei prioritare/priorității de investiții/obiectivelor specifice/apelului

Acest apel de proiecte sunt organizate în cadrul **Obiectului tematic 9** – Promovarea incluziunii sociale și combaterea sărăciei, **Axa Prioritară 8** - ”Dezvoltarea infrastructurii sanitare şi sociale”, **Prioritatea de Investiții 8.1** – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati”.

În cadrul acestei axe prioritare, se vor finanţa prin apeluri separate, proiecte de infrastructură pentru servicii de sănătate şi proiecte de infrastructură pentru servicii sociale.

În cazul infrastructurii pentru servicii de sănătate, de asemenea se vor lansa mai multe apeluri, în funcție de obiectivele specifice , de operațiunile aferente și de tipurile de proiecte finanțate, după cum urmează :

**Obiectivul specific 8.1** ”Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate” :

* **Operațiunea A – Ambulatorii ;**
* **Operațiunea B-** **Centre comunitare integrate ;**

**Obiectivul specific 8.2** ” Îmbunătățirea calității și a eficienței îngrijirii spitalicești de urgență” :

* **Ambulanțe**
* **Operațiunea B - Unități de primiri urgențe/Compartimente de primiri urgențe;**
* **Spitalul Județean – ITI DELTA DUNĂRII**

**Investitiile eligibile pentru finantare prin acest apel se refera la :**

* **Reabilitarea, modernizarea, extinderea, dotarea infrastructurii ambulatoriului.**

## 1.2 Indicatorii prioritatii de investitie

Indicatorii priorității de investiții fac obiectul monitorizării performanțelor programului, sarcină ce revine Autorității de Management pentru Programul Operațional Regional (AMPOR) și se referă la:

* **Indicatori de rezultat :**

|  |  |  |  |  |  |  |  |
| --- | --- | --- | --- | --- | --- | --- | --- |
| **ID** | **Indicator** | **Unitate de măsură** | **Valoare de referință** | **An de referință** | **Valoare țintă ( 2023)** | **Sursa datelor** | **Frecvența raportării** |
| **1S28** | Nevoi neacoperite de Servicii medicale (pentru chintila inferioară) | % | 13,3 | 2012 | 9,3 % | Eurostat | Anuală |

* **Indicatori de realizare :**

**Indicatorii de realizare (output)** măsoară produsele directe ale activităților unui program, tot ceea ce a fost obținut prin consumarea resurselor alocate.

|  |  |  |  |  |  |
| --- | --- | --- | --- | --- | --- |
| **ID** | **Indicator** | **Unitate de măsură** | **Valoare țintă**  **( 2023)** | **Sursa datelor** | **Frecvența raportării** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii) | Persoane | 230.000 | Rapoarte de monitorizare POR-MYSMIS | Anuală |
| 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) | Unități | 280 | Rapoarte de monitorizare POR-MYSMIS | Anuală |

NOTĂ: La nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR.

## 1.3 Indicatorii de proiect

* **Indicatori de realizare :**

**Indicatorii de realizare (output)** măsoară produsele directe ale activităților unui program, tot ceea ce a fost obținut prin consumarea resurselor alocate.

NOTĂ: La nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR.

|  |  |  |
| --- | --- | --- |
| **ID** | **Indicator** | **Unitate de măsură** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii) | Persoane |
| 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) | Unități |

|  |  |
| --- | --- |
|  | Indicatorii de realizare ai proiectului vor fi monitorizati ulterior finalizarii implementarii proiectului, pe perioada de durabilitate a proiectului.  *Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni*  **Neîndeplinirea țintelor stabilite la nivel de proiect, conduce la recuperarea finanţării proporţional cu gradul de neîndeplinire a indicatorului, în conformitate cu OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene si/sau a fondurilor publice naționale aferente acestora , cu modificările și completările ulterioare.** |

## 1.4 Rata de cofinantare acordata in cadrul prezentului apel de proiecte

* Rata de cofinanțare **din partea Uniunii Europene** este de **70%** din valoarea totală a cheltuielilor eligibile ale proiectului prin Fondul European de Dezvoltare Regională (FEDR) ;
* Rata de cofinanțare,  **din Bugetul de Stat este de 28%** din valoarea totală a cheltuielilor eligibile ale proiectului pentru UAT/autorități **și instituții ale administraţiei publice locale** ;
* Rata de cofinanțare **din partea Solicitantului** este de **2 %** din valoarea totală a cheltuielilor eligibile ale proiectului pentru UAT/autorități **și instituții ale administraţiei publice locale, unități sanitare.**

# 2. Informații despre apelurile de proiecte

## 2.1 Tipul apelurilor de proiecte care se lansează

Prezentul apel de proiecte va fi de tip non competitiv cu **termen limită de depunere conform secțiunii 2.2 a prezentului Ghid.**

Acesta se adresează:

* **POR/2019/8/8.1/8.1.A/2/ITI DD, Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR/.........**

În cazul în care, în cadrul prezentului apel de proiecte, o cerere de finanțare depusă este respinsă într-una din etapele procesului de evaluare, selecţie şi contractare, aceasta poate fi redepusă în cadrul aceluiași apel de proiecte, în limita termenului de depunere a proiectelor. Proiectele redepuse sunt considerate din punct de vedere procedural proiecte nou-depuse.

În etapa de precontractare, pot intra proiectele care în urma evaluării acestor vor fi declarate conforme și eligibile.

Cererile de finanțare depuse în cadrul prezentului apel vor fi verificate în baza Grilelor de verificare ale proiectului (CAE/ETF/documentatie tehnico economica), **Anexele 1, 2 si 3 la prezentul Ghid**.

În etapa de precontractare, pot intra proiectele declarate conforme și eligibile care în urma evaluării tehnice și financiare **au obținut un punctaj minim de 50 de puncte**

## 2.2 Perioada în care poate fi depusă cererea de finanțare

Perioada de depunere a cererilor de finanțare aplicabilă apelului lansat prin prezentul ghid este :

**Data și ora începere depunere de proiecte: .................................**

**Data și ora închidere depunere de proiecte**: **................................**

## 2.3 Modalitatea de depunere și de completare a cererii de finanţare

În cadrul prezentului apel de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii acesteia prin intermediul sistemului electronic MySmis.

|  |  |
| --- | --- |
|  | **ATENȚIE:**  **Informațiile referitoare la Organismele Intermediare ale Programului Operațional Regional sunt disponibile la adresa** <http://www.inforegio.ro/ro/contact.html>  **Informațiile referitoare la Asociația de Dezvoltare Intercomunitară ITI Delta Dunării sunt disponibile la adresa**  <http://www.itideltadunarii.com> |

Cererea de finanțare este compusă din:

* **Formularul cererii de finanțare**.
* **Anexele la formularul cererii de finanțare**

Atât formularul cererii de finanțare cât și anexele acestuia, vor fi încărcate în MySMIS în format pdf și se vor transmite sub semnătură electronică extinsă, certificate în conformitate cu prevederile legale în vigoare.

A se vedea secțiunea 2.3.3 din cadrul prezentului ghid, pentru mai multe detalii legate de anexele la cererea de finanțare.

**2.3.1 Limba utilizată în completarea cererii de finanțare**

Conform *Ghidului solicitantului - Condiții generale de accesare a fondurilor în cadrul POR 2014-2020* (cu modificările și completările ulterioare), secțiunea 7.1

**2.3.2 Completarea și justificarea bugetului cererii de finanțare**

Completarea bugetului cererii de finanțare se va face *conform prevederilor aplicabile ale Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), secțiunea 7.2,* precum și conform prevederilor prezentului document.

Contribuţia proprie a solicitantului la realizarea proiectului este formată din contribuția la valoarea totală eligibilă a proiectului ( în cuantum de 2% ) și din contribuția la valoarea totală neeligibilă a proiectului ( în cuantum de 100 % ).

* **Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului specific** ;
* **Fundamentarea corectă a bugetului proiectului - bugetul proiectului trebuie să fie corelat cu obiectivele proiectului, precum și cu activităţile acestuia;**

|  |  |
| --- | --- |
|  | Responsabilitatea costurilor este a beneficiarului, acesta putând menţiona/anexa documentele care au stat la baza fixarii preţurilor unitare din listele de cantităţi/echipamente inclusiv o declaratie pe proprie raspundere din partea proiectantului.  Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.\  În vederea justificării costurilor/cheltuielilor, evaluatorii pot solicita prezentarea documentelor justificative care au stat la baza stabilirii costului aferent (minim doua oferte de preț echipamente/ liste de cantități și prețuri unitare provenite din surse verificabile și obiective etc.). |

**2.3.3 Anexele la formularul cererii de finanțare aplicabile prezentelor apeluri de proiecte**

Pentru toate proiectele depuse în cadrul POR 2014-2020 sunt solicitate anumite documente privind solicitantul şi cererea de finanţare, conform secțiunii 4 - Anexe ale formularului cererii de finantare. Momentele solicitării acestora sunt:

* La depunerea cererii de finanțare
* În etapa precontractuală.

Pentru unele anexe, acest ghid conține modele standard (eg. declarația de eligibilitate, declarația de angajament) sau recomandate.

**Documentele anexate vor fi :**

* scanate, încărcate integral (în totalitate), în format pdf., denumite corespunzător, ușor de identificat și lizibile
* semnate cu semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/împuternicitului acestuia **.**

|  |  |
| --- | --- |
|  | În cadrul prezentului apel, se acceptă semnarea și transmiterea sub semnătură electronică extinsă, certificată în conformitate cu prevederile legale în vigoare, a cererii de finanțare de către o persoană împuternicită, cu excepția declarațiilor în nume propriu și a certificării aplicației .  În cazul în care cererea de finanțare va fi semnată de către persoana împuternicită, declarațiile în nume propriu ( anexe la prezentul ghid) alături de certificarea aplicației vor fi semnate olograf de către reprezentantul legal al solicitantului și ulterior semnate cu semnătură electronică extinsă, certificată în conformitate cu prevederile legale în vigoare de către persoana împuternicită.  **În cazul parteneriatelor, fiecare dintre reprezentanții legali ai partenerilor/persoanele împuternicite ale acestora vor semna electronic conform mențiunilor de mai sus, documentele pe care aceștia le încarcă în MySmis, cu excepția certificării aplicației care va fi semnată doar de către reprezentantul legal al liderului de parteneriat.**  **Certificarea aplicației aferentă cererii de finanțare – se va utiliza modelul anexă la Ghidul General .**  **Aceasta va fi semnat olograf de către reprezentantul legal al liderului de parteneriat / partenerului și apoi electronic conform mențiunilor de mai sus .** |

**Dimensiunea unui fișier atașat în cadrul MySmis nu poate depăși 50 MB.** Este permisă fracționarea și încărcarea fracționată a unui document care depășeste limitele impuse de către sistem în mai multe fișiere tip pdf. (eg. Documentația tehnico-economică), cu respectarea condițiilor menționate mai sus.

Se recomandă așadar o atenție sporită la scanarea anumitor documente (eg. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

|  |  |
| --- | --- |
|  | Un document solicitat la depunerea cererii de finanțare, în cazul în care acesta nu a fost transmis, **poate fi solicitat în urma unei cereri de clarificări** în etapa de evaluare **CAE** ale proiectului .  În cazul în care, în urma solicitărilor de clarificări, se constată de către Organismele Intermediare (Agențiile pentru Dezvoltare Regională) că documentele solicitate nu au fost transmise, cererea de finanțare va fi analizată exclusiv pe baza documentelor depuse initial, fapt ce va putea conduce la respingerea acesteia.  În cazul în care solicitantul consideră că poate explica o anumită situație și prin alte documente care sunt în conformitate cu legislația națională aplicabilă, în vigoare, acesta le poate anexa la cererea de finanțare **ca documente facultative / opționale**. |

## 2.4 Valoarea eligibilă minimă și maximă a unui cereri de finanțare

Valoare minimă eligibilă: **100 000** euro

Valoare maximă eligibilă: nu se va depăşi valoarea unui proiect „major” aşa cum este el definit in legislatia comunitară[[1]](#footnote-1), calculată la cursul infoeruro din ghidul specific

|  |  |
| --- | --- |
|  | **Cursul valutar la care se va calcula încadrarea în limitele valorilor minime și maxime pentru un proiect este** cursul inforEuro[[2]](#footnote-2) la momentul lansării apelurilor de proiecte.  **Curs InforEuro aferent lunii .................. este de 1 EUR = ...................** |

## 2.5 Alocarea apelurilor de proiecte

Alocarea financiară a prezentului apel de proiecte este după cum urmează :

**POR/2019/8/8.1/8.1.A/2/ ITI DD -** COD APEL POR/.......**,** alocarea este de 4 600 000 **euro**, din care 3 220 000  **euro FEDR** și 1 380 000 **euro** contribuție națională

## 2.6 Solicitanții la finanțare în cadrul prezentelor apeluri de proiecte

Solicitanții eligibili în cadrul prezentului apel de proiecte sunt :

1. **Unităţile administrativ-teritoriale*,*** definite conform Ordonanței de Urgență nr. 57/2019 privind Codul Administrativ, Art. 5, litera k) și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare

**b) Parteneriate** între u**nităţile administrativ-teritoriale** și :

- **Unităţile administrativ-teritoriale*,*** definite conform Ordonanței de Urgență nr. 57/2019 privind Codul Administrativ, Art. 5, litera k) și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare

- **Orice alte autorități/instituții publice care pot contribui la buna implementare a proiectului** definite conformOrdonanței de Urgență nr. 57/2019 privind Codul Administrativ, Art. 5, litere w) și pp);

- **unități sanitare publice** cu personalitate juridică proprie ;

**În cazul parteneriatului, lider-ul de parteneriat va fi unitatea administrativ teritorială**.

## 2.7 Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:** Ţinând seama de specificul activităţilor care urmează a fi finanţate în cadrul **Obiectivului Specific 8.1 – „**Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit:**

Proiectele pot fi proiecte generatoare de venit dacă se încadrează în prevederile art. 61 alin. 1 din Regulamentul (UE) nr. 1303/2013[[3]](#footnote-3) : „Prezentul articol se aplică operațiunilor care generează venituri nete ulterior finalizării lor. În sensul prezentului articol, „**venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare**. Economiile la costurile de funcționare generate de operațiunea în cauză se tratează drept venituri nete **cu excepția cazului în care sunt compensate de o reducere egală a subvențiilor de funcționare**. În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”

**Conform Art. 16** – Determinarea veniturilor, litera (b) al Regulamentului nr. 480/2014[[4]](#footnote-4) al Comisiei,”veniturile nu includ transferuri de la bugetele de stat sau regionale sau de la sistemele de asigurări publice naționale”

**Conform Ghidului pentru Analiza cost beneficiu a proiectelor de investiții – Instrument economic de evaluare pentru politica de coeziune 2014-2020**, elaborat de către Comisia Europenă[[5]](#footnote-5), capitolului 2.7.4 - Costurile de exploatare și veniturile, ”**Transferurile sau subvențiile (eg., transferurile de la bugetele de stat sau regionale sau din asigurările naționale de sănătate), precum și alte venituri financiare (eg., dobânzile aferente depozitelor bancare) nu sunt incluse în veniturile operaționale pentru calculele de rentabilitate financiară, deoarece nu sunt direct imputabile operațiunilor proiectului.**

Atunci când, contribuția statului sau a altei autorități publice (AP) este, totuși, în schimbul unui bun sau al unui serviciu care îi este direct furnizat de proiect (adică statul este utilizatorul), acesta este în general considerat venit de proiect și se include în analiza profitabilității financiare.**”**

În consecință, transferurile bugetare ale sistemului național de asigurări publice pot fi considerate venituri

în conformitate cu articolul 61 alineatul (1) al Regulamentului (UE) nr. 1303/2013[[6]](#footnote-6), în cazul în care transferul bugetar se efectuează pentru un serviciu furnizat direct serviciului fondul de sănătate (statistici, cercetare medicală etc.), dar nu și în cazul în care compensează serviciile furnizate pacienților care contribuie la sistemul de sănătate prin impozite.

|  |  |
| --- | --- |
|  | **Sunt neeligibile proiectele generatoare de venituri nete, conform secțiunii 2.7 a prezentului ghid.**  **Acest aspect va fi asumat de către solicitant prin Declarația de eligibilitate, Anexa 14 la prezentul Ghid.**  **Pentru a putea verifica dacă proiectul propus este sau nu proiect generator de venituri nete, solicitantul are la dispoziție Macheta de analiză financiară, Anexa 4 la prezentul ghid.** |

# 3. Criterii de eligibilitate și selecție

**Cererea de finanțare** (formularul cererii de finanțare și anexele acestuia) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare și incluse în Anexa 1 – Grila CAE de verificare a proiectului, Anexă la prezentul Ghid.

***Criteriile de eligibilitate trebuie respectate de către solicitant incepand cu data depunerii cererii de finantare, pe tot parcursul procesului de evaluare, selecție și contractare, precum și pe perioada de implementare şi durabilitate a contractelor de finanțare, în condiţiile stipulate de acestea.***

Pentru perioada de implementare și durabilitate a contractelor de finanțare, vă rugăm să consultaţi clauzele contractuale din **contractul (model orientativ) anexă la Ghidul Solicitantului – Condiții generale pentru accesarea fondurilor în cadrul POR 2014-2020**, disponibil la adresa <http://inforegio.ro/ro/por-2014-2020/ghid-2014-2020.html> alaturi de clauzele specifice aferente prioritatii, anexa la prezentul ghid .

Pentru aplicarea și obținerea finanțării în cadrul prezentului apel atât solicitantul de finanţare cât și proiectul trebuie să respecte în mod cumulativ toate criteriile de eligibilitate menționate în cadrul prezentei secțiuni, în termenele stabilite în prezentul ghid şi anexele la acesta. În cadrul subsecțiunilor următoare sunt enumerate toate criteriile de eligibilitate aplicabile prezentului apel de proiecte.

In cazul nerespectarii acestor criterii, cererea de finantare va fi respinsa.

## 3.1 Eligibilitatea solicitantului

**În conformitate cu Anexa 7.A – Criterii de eligibilitate ale solicitantului**

5. Solicitantul demonstrează capacitatea și asigurarea cofinanțării proiectului

## Eligibilitatea proiectului şi a activităţilor

**În conformitate cu Anexa 7.B – Criterii de eligibilitate ale proiectului**

**Acțiunile sprijinite orientative, eligibile în cadrul proiectului, pot fi:**

• reabilitarea/modernizarea/extinderea/dotarea **infrastructurii ambulatoriilor existente**;

* accesibilizarea spațiului destinat serviciilor medicale și a căilor de acces
* asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții);
* achiziţionare dotări pentru infrastructura ambulatoriilor.

În sensul prezentului ghid, accesibilizarea căilor de acces prevăzută ca și activitate eligibilă , se referă la lucrările/dotările necesare adaptării căilor de acces în/către ambulatorii pe teritoriul delimitat din punct de vedere juridic pe care este construită clădirea cât și a căilor de acces din interiorul acestora, la necesitățile specifice ale persoanelor cu diferite tipuri de dizabilități .

În sensul prezentul ghid, accesibilizarea spațiului destinat serviciilor, se referă la lucrările/dotările necesare adaptării spațiului ambulatoriului, la necesitățile specifice ale persoanelor cu diferite tipuri de dizabilități .

**Sunt neeligibile cererile de finanțare care conțin doar :**

* Lucrări care nu se supun autorizării[[7]](#footnote-7);
* Construcția de clădiri noi (altele decat cele care se încadrează în definiția extinderii)

**Sunt neeligibile:**

* Cererile de finanțare care includ ambulatorii ce contin spatii ce au fost anterior înstrăinate, cu exceptia cererilor de finantare care au ca obiect doar dotarea infrastructurii aflata in proprietatea/administrarea solicitantului .
* Cererile de finantare/Proiectele generatoare de venituri nete, conform secțiunii 2.7 a prezentului ghid. Acest aspect va fi asumat de către solicitant prin Declarația de eligibilitate, model anexă la prezentul Ghid. Pentru a putea verifica dacă proiectul propus este sau nu proiect generator de venituri nete, solicitantul are la dispoziție Macheta de analiză financiară, anexă la prezentul ghid.

## 3.3 Eligibilitatea cheltuielilor

**În conformitate cu Anexa 5 - Lista de cheltuieli eligibile si neeligibile**

# 4. Anexe ale cererii de finantare

Anexele obligatorii la momentul depunerii și la momentul contractarii cererii de finantare trebuie depuse în conformitate cu prevederile secțiunii 2.3 a prezentului ghid și cu Anexa 8 – Anexele la depunerea și completarea cererii de finanțare .

Dacă proiectul a parcurs cu succes etapa de verificare, toate documentele depuse la momentul contractării, care au suferit modificări pe parcursul procesului de verificare a proiectului vor fi actualizate și depuse în cadrul acestei etape. A se vedea Anexa 8 a prezentului Ghid

|  |  |
| --- | --- |
|  | ATENȚIE :  Dacă este cazul, pentru parteneriate se vor prezenta pentru fiecare parte documentele aşa cum sunt menționate mai jos .   * În cazul în care solicitantul nu transmite documentele enumerate în cadrul prezentei secțiuni, în termenul maxim menționat de către Organismele Intermediare POR de la emiterea solicitării de clarificări, cu excepțiile prevăzute de prezentul ghid cu privire la dreptul de proprietate publică, cererea de finanțare va fi respinsă. |

# 5. Procesul de evaluare, selecție și contractare a proiectelor

În cazul prezentelor apeluri de proiecte, ulterior depunerii, cererile de finanțare vor intra intr-un sistem non-competitiv de verificare, evaluare și selecție, în urma căruia proiectul va fi finanțat doar dacă întruneste toate condițiile de eligibilitate cu respectarea prevederilor de la **sectiunea 3** și care, în urma evaluării tehnice și financiare, au întrunit punctajul minim mentionat la **sectiunea 2.1** conform **Anexei 4** – Grile evaluare tehnica și financiara la prezentul Ghid.

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară, şi în cadrul cererii de finanţare să descrie în mod clar şi succint toate aspectele ce urmează a fi evaluate în etapa de evaluare tehnică şi financiară, în conformitate cu grila aferentă acestei etape

**În cazul în care, cererea de finanțare conține mai multe OBIECTE DE INVESTIȚII iar unul dintre acestea este declarat neeligibil pe parcursul procesului de evaluare, selecție și contractare a proiectelor, aceasta se va elimina din cadrul cererii de finanțare.**

**În cadrul acestui apel de proiecte, prin derogare de la secțiunea 8.1, din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare),* experţii din cadrul Organismului Intermediar pot solicita 3 rânduri de clarificări/completari ale cererii de finantare pentru situaţii diferite sau pentru aceeaşi speţă cu conditia incadrarii transmiterii contractului la AMPOR conform procedurii de evaluare/verificare si contractare a proiectelor si cu respectarea prevederilor din cadrul prezentului ghid.**

Termenul maxim de raspuns la solicitarile de clarificari este de 5 zile lucrătoare. **Termenul de răspuns la aceaste clarificari nu poate fi prelungit**. Cererea de finanțare se va evalua luând în considerare răspunsurile la solicitările de clarificări, inclusiv din etapa de verificare a conformității administrative și a eligibilității.

**Documentele care dovedesc respectarea criteriilor de eligibilitate mentionate in prezentul ghid, transmise ca urmare a solicitărilor de clarificări/ completări,trebuie să dovedească îndeplinirea criteriului/criteriilor de eligibilitate înainte de transmiterea cererii de finanțare în aplicația MySmis și să respecte prevederile prezentului ghid.**

**După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate aplicabile, menționate în cadrul secțiunii 3 a prezentului ghid.**

**La finalul etapelor de verificare, proiectul poate fi admis sau respins.**

## 5.1 Conformitate administrativă și eligibilitate

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate aplicabile .

Verificarea conformităţii administrative şi eligibilităţii va urmări în principal, existenţa şi forma cererii de finanţare şi a anexelor, valabilitatea documentelor, precum şi respectarea criteriilor de eligibilitate.

Nedepunerea documentelor obligatorii solicitate în termenul maxim de răspuns la cea de-a doua solicitare de clarificări conduce la respingerea cererii de finanțare, cu posibilitatea redepunerii acesteia. Pot fi depuse documente care au fost emise ulterior depunerii cererii de finanțare, dar nu mai târziu de termenul maxim de răspuns la cea de-a treia solicitare de clarificări si cu respectarea prevederilor sectiunii 5 a prezentului ghid .

Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta .

|  |  |
| --- | --- |
|  | **Grila de verificare a conformității administrative și eligibilității se poate finaliza cu recomandări și observații asupra aspectelor legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid.**  **Grila CAE nu se poate incheia cu recomandari care privesc criteriile de eligibilitate sau documentele obligatorii de depus concomitent cu cererea de finantare. In acest sens, a se vedea prevederile secțiunii 5.2 la prezentul ghid cu privire la aceste aspecte**.  Se va avea în vedere grila de verificare a conformităţii administrative şi eligibilităţii, aferentă prezentului ghid (Anexa 1 - Grila CAE de verificare a proiectului ). |

## 5.2 Evaluarea tehnică și financiară, inclusiv vizita la fața locului

Procesul de evaluare și selecție (inclusiv vizita la fața locului) a proiectelor în cadrul prezentelor apeluri de proiecte are la bază prevederile ***Ghidului solicitantului -Condiții generale de accesare a fondurilor în cadrul POR 2014-2020, sub-secțiunea 8.2.1, cu excepțiile prevăzute în cadrul prezentei secțiuni.*** De asemenea, retragerea proiectelor din procesul de evaluare selecție și contractare se poate realiza în conformitate cu ***subsecțiunea 8.3 la Ghidul solicitantului -Condiții generale de accesare a fondurilor în cadrul POR 2014-2020.***

**Pot intra în etapa de precontractare proiectele declarate conforme și eligibile, care în urma evaluării tehnice și financiare au obținut un punctaj de minim 50 de puncte.**

Modalitatea de punctare a criteriilor de evaluare tehnică și financiară este detalitată în cadrul grilei de evaluare tehnică și financiară (Anexa 2 – *Grila ETF* de verificare a proiectului a prezentului ghid).

Punctarea cu 0 a oricărui criteriu/subcriteriu din această grilă nu conduce la respingerea cererii de finanțare

Pentru proiectele la care s-a anexat ca și documentație tehnico-economică doar DALI, în etapa de evaluare tehnică și financiară se va completa *Grila de analiză a conformității și calității DALI*.

În situația în care la cererea de finantare se anexează DALI+PT, în cadrul etapei ETF se va evalua (inclusiv din punctul de vedere al conformității) Proiectul Tehnic (în acest caz se va utiliza *Grila de analiză a conformității proiectului tehnic*).

**In situaţia în care se constată că realitatea din teren este diferită de situaţia prezentată în cererea de finanţare şi/sau anexele acesteia, se consideră că solicitantul se face vinovat de inducerea în eroare a OI/AM, drept care proiectul NU va fi finanţat**.

|  |  |
| --- | --- |
|  | Experţii evaluatori (prin secretariatul asigurat de Organismul intermediar) pot solicita un numar maxim de două clarificări in cadrul acestei etape cu termen maxim de raspuns de 5 zile lucrătoare. Termenul de răspuns la această clarificare nu poate fi prelungit.  Cererea de finanțare se va evalua luând în considerare răspunsurile la solicitările de clarificări, inclusiv din etapa de verificare a conformității administrative și a eligibilității  Etapa de evaluare tehnică și financiară **se poate încheia cu recomandări de corelări/observații**, dacă este cazul, cu condiția ca solicitantul să fie informat în acest sens, iar elementele respective să fie soluționate în cadrul etapelor următoare ale procesului, însă nu mai târziu de expirarea termenului limită de depunere a documentelor aferente etapei precontractuale în conformitate cu prevederile secțiunii 8.5 Etapa precontractuală din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*  **Situațiilor care pot face/fac obiectul soluționării acestora în etapa de implementare a proiectului sunt exceptate de la** *termenul limită de depunere a documentelor aferente.*  Dacă în urma completării grilelor de verificare a documentațiilor tehnico-economice, proiectul a fost declarat neconform din punct de vedere al conformității acestora în urma solicitărilor de clarificări, acesta va fi respins din cadrul procesului de evaluare și selecție. |

În cazul în care în cadrul etapei de evaluare tehnică și financiară sunt descoperite probleme legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid, se va notifica solicitantul solicitându-se memoriul tehnic din partea proiectantului care să confirme faptul că proiectul este funcțional și cu excluderea lucrărilor respective. Dacă răspunsul este pozitiv, cheltuielile corespunzătoare lucrărilor în cauză vor fi trecute la secțiunea de cheltuieli ne-eligibile/se vor elimina din proiect. Dacă răspunsul este negativ, solicitantul se angajează să asigure reproiectarea, grila ETF fiind închisă cu obligatia depunerii documentului rezultat în urma reproiectării în termenul de 30 de zile din etapa precontractuală, calculat de la data primirii de către solicitant a notificării privind demararea etapei precontractuale. În acest caz, se realizează o evaluare simplicată asupra documentului transmis. **Modalitatea de realizare a evaluării simplificate va fi stabilită prin instrucțiune a AMPOR după notificarea de catre OI a cazurilor care necesită acest lucru .**

În cadrul etapei de vizită la fața locului pot fi preluate documente suplimentare legate de modificările intervenite asupra documentației tehnico-economice și/sau altor anexe la cererea de finanțare cu exceptia celor obligatorii de depus concomitent cu cererea de finanatre.

**Solicitantul va fi notificat asupra actualizării respectivelor documente în MYSMIS în etapa precontractuală**.

Se vor lua in considerare documentele respective în acordarea punctajelor în cadrul grilei de evaluare tehnică și financiare

## 5.3 Renunțarea la cererea de finanțare și restituirea documentației

Se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.3.

## 5.4 Contestații

Procedura de depunere şi soluţionare a contestaţiilor în cadrul prezentelor apeluri de proiecte se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.4.

## 5.5 Etapa precontractuală

Procedura de contractare a proiectelor în cadrul prezentelor apeluri de proiecte se realizează în conformitate cu subsecțiunile 8.5, respectiv 8.6 din cadrul ***Ghidului solicitantului -Condiții generale de accesare a fondurilor în cadrul POR 2014-2020***, cu excepțiile prevăzute în cadrul prezentului ghid.

Pentru demararea etapei precontractuale proiectul trebuie să obțină punctajul minim pentru a fi acceptat în urma evaluării tehnice și financiare, în conformitate cu prevederile prezentului ghid.

Contractul de finanțare se va semna la faza DALI/SF sau PT, în funcție de documentele anexate la cererea de finanțare și evaluate pe parcursul etapelor de evaluare și selecție.

În această etapă se va avea în vedere respectarea recomandărilor experților evaluatori independenţi.

AMPOR nu este răspunzător pentru orice prejudiciu cauzat de neacordarea finanţării solicitanţilor de finanţare care au depus cereri de finanţare în cadrul apelului de proiecte lansate prin prezentul Ghid Specific al Solicitantului.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei la Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).

Menționăm că AMPOR din cadrul MDRAP poate aduce modificări asupra acestui document înainte de semnarea contractului de finanţare, sau ulterior semnării prin acte adiţionale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanţare completat şi anexele la aceasta vor face parte integrantă din contractul de finanţare ca anexe la acesta.

**Pe langă clauzele standard prevăzute în cadrul respectivului contract, vă atragem atenția asupra clauzelor specifice aplicabile proiectelor contractate în cadrul prezentului apel de proiecte , Anexa 9 la prezentul Ghid.**

**AMPOR își rezervă dreptul de a modifica și de a introduce clauze contractuale**.

# 6. Modificarea ghidului solicitantului

Modificările la prezentul ghid se vor realiza în conformitate cu secțiunea 9 din cadrul ***Ghidului solicitantului - Condiții generale de accesare a fondurilor în cadrul POR 2014-2020, cu modificările şi completările ulterioare.***

# 7. Anexe

Prezentul ghid include următoarele anexe, care fac parte integrantă din acesta:

* Anexa 1 – Grila CAE de verificare a proiectului
* Anexa 2 – Grila ETF de verificare ale proiectului
* Anexa 3 – Grile verificare documentatie tehnico economica( 3.1 - SF mixt, 3.2 - PT, 3.3 - DALI)
* Anexa 4 - Calculul finanţării nerambursabile pentru proiectele generatoare de venit – Metoda necesarului de finanţare („funding gap”) - este obligatorie respectarea modelului
* Anexa 5 – Lista de cheltuieli eligibile si neeligibile
* Anexa 6 – Termeni si definitii
* Anexa 7\_A si 7\_B – Criterii de eligibilitate ale solicitantului si ale proiectului
* Anexa 8 – Anexele la depunerea și contractarea cererii de finanțare
* Anexa 9 – Condiții specifice aplicabile prioritatii de investitii .
* Anexa 10 – Formularul cererii de finantare
* Anexa 11 – Instructiuni de completare a cererii de finantare
* Anexa 12 – Consimtamantul privid prelucrarea datelor cu carater personal
* Anexa 13 - Listă de echipamente, dotări, lucrări sau servicii
* Anexa 14 – Declaratia de eligibilitate
* Anexa 15 – Declaratia de angajament
* Anexa 16 – Lista judete prioritare identificate in planurile Regionale de Sanatate
* Anexa 17 – Lista medie nationala servicii decontate CNAS

1. A se vedea Art 100 din Regulamentul CE 1303/2013 [↑](#footnote-ref-1)
2. http://ec.europa.eu/budget/contracts\_grants/info\_contracts/inforeuro/index\_en.cfm [↑](#footnote-ref-2)
3. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-3)
4. REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime [↑](#footnote-ref-4)
5. http://ec.europa.eu/regional\_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020 [↑](#footnote-ref-5)
6. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-6)
7. Legea nr.50/1991 privind autorizarea executării lucrărilor de construcţii, cu modificările şi completările ulterioare [↑](#footnote-ref-7)